17. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 43219/4046 της 10/30 Μαΐου 1974 (ΦΕΚ Β΄ 565) Περί τροποποιήσεως αποφάσεως περί σφραγίσεως κυνηγετικών όπλων. Έχοντες υπ’ όψει: α)Το άρθρ. 252 παρ. 4 του Ν.Δ. 86/1969 «περί Δασικού Κώδικος». β)Την υπ’ αριθ. 17338/1788/18.2.1974 ημετέραν απόφασιν. γ)Τας παρατηρηθείσας δυσχερείας κατά τον χρόνον σφραγίσεως των κυνηγετικών όπλων. δ)Το γεγονός ότι λόγω των εορτών του Πάσχα, των δυσμενών καιρικών συνθηκών κατά τον χρόνον σφραγίσεως ή και παρερμηνείας της σχετικής αποφάσεώς μας, δεν ηδυνήθησαν αρκετοί κυνηγοί να σφραγίσουν εμπροθέσμως τα όπλα των, αποφασίζομεν: 1.Εγκρίνομεν την τροποποίησιν της υπ’ αριθ. 17338/1788/18.2.1974 αποφάσεως ημών, (ανωτ. αριθ. 29) προς διευκόλυνσιν των, δια λόγους ανωτέρας βίας, μη σφραγισάντων εγκαίρως τα κυνηγετικά των όπλα κυνηγών, και προς απαλλαγήν τούτων εκ των συνεπειών της μη συμμορφώσεώς των, ως κάτωθι: 2.Οι μέχρι σήμερον σφραγίσαντες τα κυνηγετικά των όπλα, θεωρούνται ως εμπροθέσμως σφραγίσαντες ταύτα. 3.Οι δι’ οιανδήποτε αιτίαν ουδόλως σφραγίσαντες τα κυνηγετικά των όπλα, εντός της ταχθείσης προθεσμίας, καλούνται όπως προσέλθουν ανυπερθέτως, από λήψεως παρούσης και μέχρι της 31 Μαΐου και σφραγίσουν ταύτα. 4.Μετά την 31 Μαΐου, θα εφαρμοσθή η υπ’ αριθ. 17338/1788/18.2.1974 απόφασις ημών, ουδεμία δε απάντησις εις διατυπούμενον αίτημα θα δοθή. 5.Τα κατακρατηθέντα βιβλιάρια θήρας θα δοθούν εις τους δικαιούχους μετά την καταχώρησιν της σχετικής πράξεως. 6.Δια την περαιτέρω διαδικασίαν, ως προς τας σχηματισθείσας δικογραφίας δια τους εμπροθέσμως ή ουδόλως σφραγίσαντας τα κυνηγετικά των όπλα, θα λάβητε σχετικάς εντολάς, παρά των αρμοδίων Εισαγγελέων. 7.Οι μη συμμορφωθέντες κυνηγοί, πιστεύομεν ότι θα εκτιμήσουν ορθώς το νόημα της δοθείσης παρατάσεως προς διευκόλυνσίν των, και εις το μέλλον θα καταστούν πειθαρχικοί, συμμορφούμενοι εφ’ εξής από τον Νόμον και τας αποφάσεις ημών. Σελ. 576(β) Τεύχος 718-Σελ.94 8.Κατά τα λοιπά ισχύει η υπ’ αριθ. 17338/1788/18.2.1974 απόφασις ημών. Η παρούσα δημοσιευθήτω δια της Εφημερίδος της Κυβερνήσεως. 